smcproject/ml-wiki-sentences huggingface dataset:
from The Partnership: A History of the Apollo-Soyuz Test Project by Edward Clinton Ezell and Linda Neuman Ezell, NASA SP-4209, NASA History Series (1978) The Apollo Spacecraft: A Chronology Archived 2017-12-09 at the Wayback Machine .
NASA, NASA SP-4009 Apollo 17 "On The Shoulders of Giants" - NASA Space Program Moon Landings Documentary യൂട്യൂബിൽ "The Final Flight" Archived 2007-10-22 at the Wayback Machine .
– excerpt from the September 1973 issue of National Geographic magazine "Apollo 17 Final Reflections on Apollo" Archived 2014-07-06 at the Wayback Machine .
at Maniac World
അപ്പോളോഡോറസ് ഇംഗ്ലീഷ് വിലാസം https://ml.wikipedia.org/wiki/Apolodorous
ബി.സി. 5-ആം നൂറ്റാണ്ടിൽ ജീവിച്ചിരുന്ന ഒരു അഥീനിയൻ ചിത്രകാരനായിരുന്നു അപ്പോളോഡോറസ് .
430-400 വരെയായിരുന്നു ഇദ്ദേഹത്തിന്റെ പ്രവർത്തനകാലമെന്ന് കരുതപ്പെടുന്നു.
നിഴൽ ചിത്രകാരൻ (The Shadow Painter) എന്ന പേരിലാണ് ഇദ്ദേഹം അറിയപ്പെട്ടിരുന്നത്.
കലാചരിത്രത്തിൽ ഒരു മുന്നോടിയായിട്ടാണ് ഇദ്ദേഹം കരുതപ്പെടുന്നത്.
ചുവർ ചിത്രകാരൻ എന്നതിനേക്കാൾ ഈസൽ ചിത്രകാരനായി പ്രശസ്തിനേടിയ ആദ്യത്തെ കലാകാരനും ഇദ്ദേഹമാണ്.
വർണമിശ്രണത്തിലും വർണസമന്വയനത്തിലും മുൻഗാമിയായിരുന്ന അഗതാർക്കസിന്റെ സമ്പ്രദായത്തെ ഇദ്ദേഹം പരിഷ്കരിക്കുകയും ചിത്രങ്ങളിലെ രൂപങ്ങൾക്ക് കൂടുതൽ യാഥാർഥ്യഭാവം നൽകുകയും ചെയ്തു.
ഇദ്ദേഹത്തിന്റെ രചനാസമ്പ്രദായത്തെ നിഴൽചിത്രരചന (Skiagraphia) എന്നോ വർണചിത്രരചനയെന്നോ, ദൃശ്യചിത്രരചന (Skeuographia) എന്നോ വിളിക്കാം.
അഗതാർക്കസ് ഇക്കൂട്ടത്തിൽപ്പെട്ട ദൃശ്യചിത്രരചനാസമ്പ്രദായം അവലംബിച്ച ആളാണ്.
സൂക്സിസ് എന്ന ചിത്രകാരൻ വസ്തുക്കളുടെ വിഭ്രാമകദൃശ്യരൂപരചനയിലും ഭാവാത്മകരൂപസാദൃശ്യ ധാരണാരോപണ ചിത്രരചനയിലും അപ്പോളോഡോറസിനെ അനുകരിച്ചിരുന്നുവെന്ന് പറയപ്പെടുന്നു.
ഇദ്ദേഹത്തിന്റെ കൃതികളിൽ ഒഡീസിയസ് (Odysseus), മിനർവായുടെ ഇടിവാളേറ്റ അജാക്സ് (Ajax struck by lighting by Minerva) എന്നിവ പ്ലിനിയുടെ അഭിനന്ദനം നേടിയവയാണ്.
നിഴലും വെളിച്ചവും സംബന്ധിച്ച പഠനങ്ങൾ നടത്തിയിട്ടുള്ള യവനചിത്രകാരൻമാരിൽ മുൻപനും അപ്പോളോഡോറസ് ആയിരുന്നു.
അവലംബം പുറംകണ്ണികൾ http://www.bookrags.com/biography/apollodorus/ http://encyclopedia.mitrasites.com/imgs/apollodorus-%28painter%29.html%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പോളോഡോറസ് (സ്കിയാഗ്രാഫോസ്) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പോളോ 16 ഇംഗ്ലീഷ് വിലാസം https://ml.wikipedia.org/wiki/Apollo_16
അപ്പോളോ 16 1972 ഏപ്രിൽ 16 രാത്രി 11.24നു വിക്ഷേപിച്ചു.
ജോൺ യംഗ്,ചാർളി ഡ്യുക്ക്,തോമസ് മാറ്റിംഗ്ലി എന്നിവരയിരുന്നു യാത്രികർ.
ഏപ്രിൽ 21നു രാത്രി ഇന്ത്യൻ സമയം 10.26നു ജോൺ യംഗും ചാർളി ഡ്യുക്കും ചന്ദ്രനിലിറങ്ങി .20 മണിക്കൂറും 41 മിനിറ്റും ചന്ദ്രനിൽ ചെലവഴിച്ച് 95.3 കി.
ലൂണാർ റോവർ അപ്പോളോ-16 നും ഉപയോഗിച്ചു.
ഏപ്രിൽ 27നു അപ്പോളോ 16 പസഫിക് സമുദ്രത്തിൽ വന്നിറങ്ങി .
അവലംബം ↑ ↑ Galileo Little Scientist,sarva siksha abhayaan page 23
അപ്പോളോ 4 ഇംഗ്ലീഷ് വിലാസം https://ml.wikipedia.org/wiki/Apollo_4
ചന്ദ്രനെ ലക്ഷ്യമാക്കി കുതിച്ച ആദ്യത്തെ അപ്പോളോ വാഹനമായ 1967 നവംബർ 9നു വിക്ഷേപിക്കപ്പെട്ടു .
അവലംബം ↑ ↑ Orbit to landing entry path would have taken it below the Earth's surface to simulate a high-energy lunar re-entry.
↑ ↑ Galileo Little Scientist,sarva siksha abhayaan page 19
അപ്പോളോ 7 ഇംഗ്ലീഷ് വിലാസം https://ml.wikipedia.org/wiki/Apollo_7
1968 ഒക്റ്റോബർ 11 കുതിച്ചുയർന്നു.
വാൾട്ടർഷിറ,ഡോൺ ഐസ് ലി വാൾട്ടർ കണ്ണിഗ് ഹാം എന്നിവരേയും കൊണ്ട് അപ്പോളോ-7ലെ യാത്രികർ.
10 ദിവസവും 21 മണീക്കൂറും ഭൂമിയെ ചുറ്റി ഒക്ടോബർ 22ആം തീയതി ഭൂമിയിൽ തിരിച്ചെത്തി .
അവലംബം ↑ {{ cite book }} : | work= ignored ( help ) ; External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help ) ↑ ↑ ↑ Galileo Little Scientist,sarva siksha abhayaan page 20
അക്‌ബർ പദംസി ഇംഗ്ലീഷ് വിലാസം https://ml.wikipedia.org/wiki/Akbar_Padamsee
ആധുനിക ഭാരതീയ ചിത്രകാരന്മാരിൽ പ്രമുഖനായിരുന്നു അക്‌ബർ പദംസി (12 ഏപ്രിൽ 1928 - 6 ജനുവരി 2020).
നിറങ്ങളും രൂപങ്ങളും ഉപയോഗിച്ച് പരീക്ഷണങ്ങൾ നടത്തുന്നതിൽ ഏറെ പ്രശസ്തനാണ്.
പത്മഭൂഷൺ പുരസ്കാരം ലഭിച്ചിട്ടുണ്ട്.
മുംബൈയിൽ, ഗുജറാത്തിൽ നിന്ന് കുടിയേറിയ മുസ്ലീം കുടുംബത്തിൽ ജനിച്ചു.
വിദ്യാർത്ഥിയായിരിക്കെ തന്നെ, അക്ബർ പദംസി, മുംബൈയിലെ ബോംബെ പ്രോഗ്രസ്സീവ് ആർട്ടിസ്റ്റ് ഗ്രൂപ്പുമായി (1947ൽ രൂപീകരിക്കപ്പെട്ട പി.എ.ജി) ബന്ധം പുലർത്തിയിരുന്നു.
ഫ്രാൻസിസ് ന്യൂട്ടൺ സൂസ , എസ്.എച്ച്. റാസ , എം.എഫ്. ഹുസൈൻ എന്നിവരായിരുന്നു ഈ സംഘത്തിലെ പ്രധാനികൾ.
സ്വാതന്ത്ര്യാനന്തര ഇന്ത്യയിലെ ആധുിനിക കലാ പ്രസ്ഥാനങ്ങളെ ഏറ്റവുമധികം സ്വാധീനിച്ച  സംഘടയായിരുന്നു പി.എ.ജി. റാഡിക്കൽ രചനകളുടെ പേരിലാണ് കൂടുതൽ അറിയപ്പെട്ടിരുന്നതെങ്കിലും ചലച്ചിത്രനിർമാതാവും ഫൊട്ടോഗ്രഫറും ലിത്തോഗ്രഫറും ശിൽപിയുമായി അദ്ദേഹം തിളങ്ങി.
ഓയിൽ പെയിന്റിങ്, പ്ലാസ്റ്റിക് എമൽഷൻ, വാട്ടർ കളർ, കംപ്യൂട്ടർ ഗ്രാഫിക്സ് എന്നിവയിലും പ്രാഗല്ഭ്യം പ്രകടമാക്കി.
ഇന്ത്യയിലും വിദേശത്തും വിവിധ ഗാലറികളിൽ അദ്ദേഹത്തിന്റെ ചിത്രങ്ങൾ ഇടം പിടിച്ചിട്ടുണ്ട്.
1969-ൽ അക്‌ബർ പദംസിക്ക് ജഹർലാൽ നെഹ്രു ഫെല്ലോഷിപ്പുമായി ബന്ധപ്പെട്ട് ലഭിച്ച ധന സഹായം ഉപയോഗിച്ച്, വ്യത്യസ്ത കലാരൂപങ്ങളിൽ പ്രവർത്തിക്കുന്നവർക്കിടയിൽ കലാപരമായ കൈമാറ്റം സാധ്യമാക്കുന്നതിനുള്ള  'ഇന്റർ ആർട്ട് വിഷൻ എക്സ്ചേഞ്ച് വർക്ക്ഷോപ്പ്' (വ്യൂ, 1969 - 71) എന്ന സ്ഥാപനം രൂപീകരിച്ചു.
വ്യൂവിൽ വച്ചാണ്  'സിസിഗി' എന്നും 'ഇവന്റ്സ് ഇൻ എ ക്ളൌഡ് ചേംബർ'  എന്നും  പേരുള്ള രണ്ട് ചെറിയ  സിനിമകൾ പദംസി എടുക്കുന്നത്.
ഇതിൽ ഇവന്റ്സ് ഇൻ എ ക്ളൌഡ് ചേംബറി ന്റെ ഒരു കോപ്പി പോലും ഇപ്പോൾ ലഭ്യമല്ല.
അവസാന കാലത്ത് കോയമ്പത്തൂർ ഇഷാ സെന്ററിൽ ഭാര്യ ഭാനുവിനോടൊപ്പം ദീർഘനാളുകളായി താമസിച്ചുവന്ന അക്ബർ പദംസി.
2020 ജനുവരി 6 ന് 91ാം വയസിൽ അന്തരിച്ചു.
സിസിഗി
അനിമേറ്ററായ രാം കുമാറുമായി സഹകരിച്ചാണ് പദംസി സിസിഗി (1970) എന്ന ചെറു സിനിമ എടുത്തത്.
തത്ത്വശാസ്ത്രത്തിലും ജ്യോതിശാസ്ത്രത്തിലും ഈ പദത്തിനുള്ള അർത്ഥങ്ങളാണ് സിനിമയുടെ ശീർഷകമായ സിസിഗി ഓർമ്മപ്പെടുത്തുന്നത്.
രണ്ട് വൈരുദ്ധ്യങ്ങളുടെ കൂട്ടായ്മ എന്ന് തത്ത്വശാസ്ത്ര പദാവലിയിലും ഭൂഗുരുത്വ സംവിധാനത്തിനുള്ളിൽ ഗ്രഹങ്ങളുടെ രേഖീയമായ അണിചേരൽ എന്നു  ജ്യോതിശാസ്ത്രത്തിലും ഈ പദത്തിന് വിവക്ഷയുണ്ട്.
പദംസി വരച്ച ആയിരത്തോളം വരുന്ന ചിത്രങ്ങൾ ഉപയോഗിച്ചാണ് ഈ സ്റ്റോപ്പ് മോഷൻ സിനിമ  നിർമ്മിച്ചിരിക്കുന്നത്.
'രൂപങ്ങളെ പ്രോഗ്രാം ചെയ്യുന്നതിന് ഒരു ഗണിതശാസ്ത്ര തത്ത്വം എന്ന നിലയിലാണ് ഈ സിനിമ വികസിക്കുന്നത്.
ഒരു വൃത്തവുമൊത്ത് ഇണങ്ങാൻ വിസമ്മതം കാണിക്കുന്ന ഒരു രേഖ കാണിച്ചു കൊണ്ടാണ് സിനിമ തുടങ്ങുന്നു.
തുടർന്ന്, ഒരു സംഖ്യാമാട്രിക്സ് രൂപപ്പെടുത്തുന്നതിന് സ്വയം പുനഃക്രമീകരിക്കപ്പെടുന്ന തിരശ്ചീനവും ലംബവുമായ രേഖകൾ പ്രത്യക്ഷപ്പെടാൻ തുടങ്ങുന്നു.
ഇതിൽ നിന്ന് ഒരു ഗ്രിഡ് രൂപപ്പെടുത്തുന്നതിായി പദംസി വരച്ച സംയുക്ത രൂപങ്ങളാണ് ഉപയോഗിക്കപ്പെടുന്നത്.
രാത്രിയിലെ ആകാശത്ത് പ്രത്യക്ഷപ്പെടുന്ന നക്ഷത്രസമൂഹങ്ങളുടെ രൂപരേഖ വരയ്ക്കുന്നത് പോലെ, ഈ ഗ്രിഡിൽ ബിന്ദുക്കൾ ബന്ധിപ്പിക്കപെടുന്നു.
രേഖകളുടെ അനന്തമായ കൂടിച്ചേരലുകളും, ഉള്ളിലുള്ള ആകൃതികൾ വെളിപ്പെടുത്തുന്നതിന് സ്വയം അലിഞ്ഞില്ലാതാകുന്ന രൂപങ്ങളുടെ നാടകീയമായ ഘോഷയാത്രയും തുടർന്ന് സൃഷ്ടിക്കപ്പെടുന്നു.
സിസിഗിയുടെ അർത്ഥം.
ആവിഷ്കാര സ്വാതന്ത്യ്രം
മുംബൈ ജഹാംഗിർ ആർട് ഗാലറിയിൽ 1954 ൽ നടത്തിയ ചിത്രപ്രദർശനത്തോടെയായിരുന്നു അരങ്ങേറ്റം.
പൂർണനഗ്നത ചിത്രീകരിച്ചതു വിവാദമായി.
പൊലീസ് ആവശ്യപ്പെട്ടിട്ടും ചിത്രം നീക്കാതിരുന്നതിനെ തുടർന്ന് അറസ്റ്റിലായി.
പരസ്യമായി പ്രദർശിപ്പിക്കരുതെന്ന വ്യവസ്ഥയോടെ ചിത്രം പദംസിക്ക് തിരികെ നൽകാൻ കോടതി പിന്നീട് ഉത്തരവായി.
കൊച്ചി-മുസിരിസ് ബിനാലെ 2014-ൽ
പദംസിയുടെ ചെറു ചിത്രം സിസിഗി (1970) ആണ് കൊച്ചി-മുസിരിസ് ബിനാലെ 2014-ൽ പ്രദർശിപ്പിക്കുന്നത്.
പുരസ്കാരങ്ങൾ പത്മഭൂഷൺ 2004 ലളിത് കലാ രത്ന, ലളിത കലാ അക്കാദമി, ഡൽഹി 1997–98 കാളിദാസ് സമ്മാൻ 1969 ജഹർലാൽ ഹ്രുെ ഫെല്ലോഷിപ്പ് 1965 റോക്ക് ഫെല്ലർ ഫെല്ലോഷിപ്പ് അവലംബം ↑ http://akbarpadamsee.net/biography.html ↑ Archived 2020-01-09 at the Wayback Machine .
↑ {{ cite book }} : | access-date= requires | url= ( help ) ↑ https://www.manoramaonline.com/news/india/2020/01/07/Akbar-Padamsee-passed-away.html പുറം കണ്ണികൾ "Akbar Padamsee Profile,Interview and Artworks" Akbar Padamsee, website Akbar Padamsee, Profile at Saffronart Painting at the Lalit Kala Akademi website Archived 2007-10-11 at the Wayback Machine .
Some Padamsee Paintings Artist profile, some sketches Archived 2007-06-30 at the Wayback Machine .
Padamsee on Tevasia Archived 2008-09-28 at the Wayback Machine .
(in French) http://www.pundoleartgallery.in/aboutus/default.asp Archived 2019-10-20 at the Wayback Machine .
അക്‌മെല്ല
ആസ്റ്ററേസീ സസ്യകുടുംബത്തിലെ ഒരു ജനുസാണ് അക്‌മെല്ല ( Acmella ) .
1807 -ലാണ് ഇതിനെ ഒരു ജനുസായി വിവരിച്ചത്.
അമേരിക്കകളിലെ തദ്ദേശവാസിയായ ഈ ജനുസ് ഏഷ്യ , ആഫ്രിക്ക , പസഫിക് ദ്വീപുകൾ , ആസ്ത്രേലിയ എന്നിവിടങ്ങളിലെല്ലാം എത്തിപ്പെട്ടിട്ടുണ്ട്.
സ്പീഷിസുകൾ സ്വീകരിക്കപ്പെട്ടിട്ടുള്ള സ്പീഷിസുകൾ 2 അവലംബം പുറത്തേക്കുള്ള കണ്ണികൾ GRIN Species Records of Acmella .
Archived 2013-09-11 at Archive.is Germplasm Resources Information Network (GRIN).
അക്‌സിനിയ മിഹായ്‌ലോവ ഇംഗ്ലീഷ് വിലാസം https://ml.wikipedia.org/wiki/Aksinia_Mihaylova
ബൾഗേറിയൻ വിവർത്തകയും പത്രാധിപരും കവയിത്രിയുമാണ് അക്‌സിനിയ മിഹായ്‌ലോവ ( English : Aksinia Mihaylova ( ബൾഗേറിയൻ : Аксиния Михайлова ).
അസ്‌കിനിയ ( Askinia ) എന്ന പേരിലും ഇവർ അറിയപ്പെടുന്നുണ്ട്.
1963 ഏപ്രിൽ 13ന് വടക്കുപടിഞ്ഞാറൻ ബൾഗേറിയയിൽ ജനിച്ചു.
2015ന്റെ ആദ്യത്തിൽ സോഫിയയിൽ ആയിരുന്നു താമസം .
ബൾഗേറിയയിലെ വ്രാറ്റ്‌സ നാഗരത്തിലെ ഫ്രഞ്ച് സ്‌കൂളിൽ വിദ്യാഭ്യാസം നേടി.
സോഫിയ സർവ്വകലാശാലയിലെ സ്ലാവിക് ഭാഷാപഠന വിഭാഗത്തിലും സോഫിയയില സ്‌റ്റേറ്റ് ഇൻസ്റ്റിറ്റ്യൂട്ട് ഓഫ് ലൈബ്രറി സ്റ്റഡീസിലും ഉപരി പഠനം നടത്തി.
ബൾഗേറിയയിലെ 10ആമത്തെ ഏറ്റവും വലിയ നഗരമായ ഷുമെനിലെ ഒരു പ്രാദേശിക ലൈബ്രറിയിൽ രണ്ടു വർഷം ജോലി ചെയ്തു.
1990ൽ ആഹ്,മരിയ എന്ന സ്വതന്ത്ര സാഹിത്യ മാസിക പുറത്തിറക്കുന്നതിൽ സഹായിച്ചു.
ഇതിന്റെ പത്രാധിപ സമിതി അംഗമായി പ്രവർത്തിച്ചു.
1994 മുതൽ 1998വരെ പാരഡക്‌സ് പബ്ലിഷിങ് ഹൗസിന് വേണ്ടി പ്രവർത്തിച്ചു.
30ൽ അധികം ഗ്രന്ഥങ്ങൾ ബൾഗേറിയൻ ഭാഷയിലേക്ക് വിവർത്തനം ചെയ്തു പ്രസിദ്ധീകരിച്ചു.
ഫ്രഞ്ച് സാഹിത്യകാരനായ ജോർജ്‌സ് ആൽബർട്ട് ബറ്റയ്‌ല്ലേ,  ഫ്രഞ്ച് നോവലിസ്റ്റും നാടകകൃത്തുമായിരുന്നു ഴാങ് ഷെനെ എന്നീവരുടേതടക്കമുള്ള ഗദ്യങ്ങളും പദ്യങ്ങളും വിവർത്തനം ചെയ്തിട്ടുണ്ട്.
ലിത്വാനിയൻ , ലാറ്റ്‌വിയൻ കവിതാ സമാഹാരങ്ങളും പ്രസിദ്ധീകരിച്ചിട്ടുണ്ട്.
ബൾഗേറിയൻ ഭാഷയിൽ തന്റെ സ്വന്തമായ അഞ്ചു കവിതാ സമാഹാരങ്ങളും പുറത്തിറക്കിയിട്ടുണ്ട്.
അക്‌സിനിയയുടെ കവിതകൾ 13 യൂറോപ്പ്യൻ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
കൂടാതെ, തുർക്കി , അറബിക് , ചൈനീസ് , ജാപ്പനീസ് ഭാഷകളിലേക്കും ഇവരുടെ കവിതകൾ വിവർത്തനം ചെയ്യപ്പെട്ടിട്ടുണ്ട്.
ഫ്രഞ്ച് ഭാഷയിൽ എഴുതിയ Ciel à Perdre എന്ന പുസ്തകത്തിന് പ്രശസ്തനായ ഫ്രഞ്ചുകവിയായിരുന്നു ഗിയ്യോം അപ്പോലിനേറിന്റെ സ്മരണാർത്ഥം ഏർപ്പെടുത്തിയ 2014ലെ പ്രിക്‌സ് ഗിയ്യോം അപ്പോലിനേർ അവാർഡ് ലഭിച്ചു.
എഴുത്തുകാരുടെ ആഗോള സംഘടനയായ പെൻ ഇന്റർനാഷണലിന്റെ ബൾഗേറിയൻ ചാപ്റ്റർ, അസോസിയേഷൻ ഓഫ് ബൾഗേറിയൻ റൈറ്റേഴ്‌സ്, യൂനിയൻ ഓഫ് ബൾഗേറിയൻ ട്രാൻസലേറ്റേഴ്‌സ് എന്നീ സംഘടനകളിൽ അംഗമാണ്.
അകൻ അഗ്നിപർവ്വതസമൂഹം ഇംഗ്ലീഷ് വിലാസം https://ml.wikipedia.org/wiki/Akan_Volcanic_Complex
ജപ്പാനിലെ കിഴക്കൻ ഹൊക്കൈഡോയിൽ സ്ഥിതിചെയ്യുന്ന അഗ്നിപർവ്വതങ്ങളുടെ സമൂഹമാണ് അകൻ .
1499 മീറ്റർ ഉയരമുണ്ട്.
അവലംബം പുറത്തേക്കുള്ള കണ്ണികൾ OAKAN-DAKE , Quaternary Volcanoes of Japan, Geological Survey of Japan, AIST, 2006
അകർമം
പ്രതിഫലേച്ഛയില്ലാതെ ചെയ്യുന്ന മാനസികമോ ശാരീരികമോ ആയ പ്രവൃത്തിയാണ്‌ അകർമം എന്ന് പറയുന്നത്.
സദ്കർമ്മങ്ങൾ സുഖവും ദുഷ്കർമ്മങ്ങൾ ദുഃഖവും നൽകുന്നു.
ഹിന്ദുമതവിശ്വാസപ്രകാരം വ്യക്തി കർമ്മഫലം അനുഭവിക്കാൻ പുനർജനിക്കുകയും വീണ്ടും കർമ്മം ചെയ്യുകയും ചെയ്യുന്നു.
ഇത് കർമ്മബന്ധത്തിന്റെ ചാക്രികതയിൽനിന്ന് ആത്മാവിനെ മുക്തമാക്കുന്നില്ല.
യാതൊരു കർമ്മമാണോ കർമ്മത്തിന്റെ നൈരന്തര്യത്തെ ഇല്ലാതാക്കുന്നത്, ആ കർമ്മമാണ് അകർമ്മം.
അകർമ്മം സുഖദുഃഖങ്ങൾ നൽകുന്നില്ല.
കാരണം, സുഖദുഃഖകാരണമായ ആഗ്രഹം അവിടെ ഇല്ല.
അകർമ്മം ഏറ്റവും സാത്വികമാണ് .
ഭഗവദ്‌ഗീതയിൽ
ഗീതയിലെ നാലാമധ്യായമായ ജ്ഞാനയോഗത്തിലാണ് അകർമത്തെപ്പറ്റി ആധികാരികമായി പ്രസ്താവിച്ചിരിക്കുന്നത്.
“ കിം കർമ്മ കിമകർമ്മേതി
കവയോപ്യത്ര മോഹിതാഃ തത്തേ കർമ്മ പ്രവക്ഷ്യാമി യജ്ഞാത്വാ മോക്ഷ്യസേശുഭാത്.
- 4-16 ”
എന്താണ് കർമ്മം, എന്താണ് അകർമ്മം എന്ന കാര്യത്തിൽ പണ്ഡിതർപോലും ഭ്രമിച്ചവരാണ്.
യാതൊന്നറിഞ്ഞാൽ അശുഭങ്ങളിൽനിന്ന് മുക്തി ലഭിക്കുമോ ആ കർമ്മമെന്താണെന്ന് ഞാൻ പറയാം.
“ കർമണോ ഹ്യപി ബോദ്ധവ്യം ബോദ്ധവ്യം ച വികർമണഃ അകർമണശ്ച ബോദ്ധവ്യം ഗഹനാ കർമണോ ഗതിഃ (ഭ.ഗീ. 4-17) ”
കർമം , വികർമം , അകർമം എന്നിവയെപ്പറ്റി അറിഞ്ഞിരിക്കുക ആവശ്യമാണെന്നും കർമത്തിന്റെ രഹസ്യം അത്യന്ത സൂക്ഷ്മമാണെന്നും ശ്രീകൃഷ്ണൻ അർജുനനോടു പറയുന്നു.
അകർമം എന്നതുകൊണ്ട് കർമം ചെയ്യാതിരിക്കൽ എന്നല്ല ഇവിടെ ഉദ്ദേശിച്ചിട്ടുള്ളത്.
ഒരുനിമിഷം പോലും ആരും കർമം ചെയ്യാതെ ഇരിക്കുന്നില്ല.
(ന ഹി കശ്ചിത് ക്ഷണമപി ജാതു തിഷ്ഠത്യകർമ്മകൃത് കാര്യതേ ഹ്യവശാഃ കർമ്മാ സർവഃ പ്രകൃതിജൈർ ഗുണൈഃ -ഗീ. 3.5 -ഇവിടെ അകർമ്മപദം കർമ്മം ചെയ്യാത്ത അവസ്ഥയെ കുറിക്കാൻ.).
എന്നാൽ കർമം അനുഷ്ഠിക്കുമ്പോൾ ആത്മാവു കർമം ചെയ്യുന്നില്ലെന്നു ഭാവനം ചെയ്യുവാൻ ജ്ഞാനികൾക്കു കഴിയും.
ജ്ഞാനിയായ ഒരാളുടെ നിസ്സംഗമായ കർമത്തെയാണ് അകർമമായി ഇവിടെ വിവക്ഷിച്ചിട്ടുള്ളത്.
അഹന്തയാണ് കർമ്മത്തിന്റെ ഉറവിടം.
ആത്മജ്ഞാനിയുടെ കർമ്മം കണ്ണാടിയിലെ പ്രതിബിംബം പോലെയാണ്; അതിൽ പ്രതിഫലിക്കുന്ന ബിംബങ്ങൾ കണ്ണാടിയെ യാതൊരു വിധത്തിലും ബാധിക്കുന്നില്ല.
രണ്ടിടത്തും അഹന്ത നിലനിൽക്കുന്നില്ല.
അകർമ്മകൃത്ത് താൻ ചെയ്യുന്ന കർമ്മങ്ങളുടെ സാക്ഷി മാത്രമാണ്.
“ആരാണോ കർമ്മത്തിൽ അകർമ്മവും അകർമ്മത്തിൽ കർമ്മവും കാണുന്നത്, അദ്ദേഹമാണ് ബുദ്ധിമാൻ; അദ്ദേഹമാണ് സർവകർമ്മകൃത്തുക്കളിലും യുക്തൻ.
" (4-18) എന്ന് ഗീതയിൽ പറയുന്നു.
ഗീതയിൽത്തന്നെ “ കർമണ്യേവാധികാരസ്തേ മാ ഫലേഷു കദാചന മാ കർമ ഫലഹേതുർ ഭൂഃ മാ തേ സംഗോസ്ത്വകർമണി' (ഭ.ഗീ. 2-47) ”
"കർമം ചെയ്യുന്നതിനു മാത്രമേ നിനക്ക് അധികാരമുള്ളു.
ഒരിക്കലും നീ ഫലത്തെ ഉദ്ദേശിക്കരുത്.
കർമഫലത്തെ, അതായതു വീണ്ടും വീണ്ടുമുള്ള ജന്മത്തെ നീ ഉണ്ടാക്കരുത്.
അകർമത്തിൽ നിനക്കു സംഗമരുത് എന്നു ശ്രീകൃഷ്ണൻ മറ്റൊരിടത്ത് അർജുനനോടു പറയുന്നു.
അകർമം എന്നതിന് കർമം ചെയ്യാതിരിക്കൽ എന്ന അർത്ഥമാണ് ഇവിടെ സ്വീകരിക്കുന്നത്.
കർമം ചെയ്യാതിരിക്കുന്നത് ഒരിക്കലും ആശാസ്യമല്ല എന്നതാണ് അ താത്പര്യം.
കർമം ചെയ്യണമെന്നുതന്നെ ഗീതാകാരൻ അനുശാസിക്കുന്നു.
ആത്മജ്ഞാനി കർമം ചെയ്യുന്നതു ഫലാപേക്ഷകൊണ്ടല്ല, ലോകോന്നതിക്കുവേണ്ടിയാകയാൽ ആ നിലയിലെത്തിയവനും കർമം എപ്പോഴും ചെയ്തുകൊണ്ടേയിരിക്കുന്നു.
ആത്മജ്ഞാനിയുടെയും ലൌകികന്റെയും നിലയിൽ നിന്ന് അകർമത്തിന് ഇപ്രകാരം രണ്ടു വ്യാഖ്യാനമുണ്ടെങ്കിലും വിശാലമായ അർത്ഥത്തിൽ അവയ്ക്കു വൈരുദ്ധ്യമില്ലെന്നു കാണാം.
ഇവിടെ അകർമ്മം കൊണ്ട് കർമ്മത്തിൽനിന്നുള്ള ആത്യന്തികമോചനം - മോക്ഷം - എന്നാണ് അർത്ഥമാക്കേണ്ടതെന്നും, മോക്ഷത്തിൽ സംഗമുണ്ടാകുന്നതും മോക്ഷത്തിൽനിന്ന് തടയുന്നുവെന്നും വിനോബാ പറയുന്നു.
മറ്റിടങ്ങളിൽ
അകർമം എന്നതിന് അപ്രശസ്തകർമം, അകരണീയകർമം, കർമ്മം ചെയ്യാതിരിക്കൽ - എന്നിങ്ങനെയെല്ലാം കോശങ്ങളിൽ അർത്ഥം നിർദ്ദേശിച്ചിട്ടുണ്ട്.
അവലംബം ↑ {{ cite book }} : Cite has empty unknown parameter: | chapterurl= ( help ) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകർമം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്സോലോട്ടൽ ഇംഗ്ലീഷ് വിലാസം https://ml.wikipedia.org/wiki/Axolotl
ആംബിസ്റ്റോമ (Ambystoma) എന്ന അമേരിക്കൻ സലമാണ്ടറിന്റെ (Salamander) ലാർവയാണ് (Larva ) അക്സോലോട്ടൽ .
ഇതിന് ലാർവാദശയിൽ തന്നെ പ്രത്യുത്പാദനശേഷിയുണ്ട്.
ആംബിസ്റ്റൊമാറ്റിഡേ (Ambistomatidae) കുടുംബത്തിൽപ്പെട്ട ഇവ മെക്സിക്കൻ തടാകങ്ങളിൽ കാണപ്പെടുന്നു.
ശക്തിയുളള ഒരു വാലും ദുർബലങ്ങളായ രണ്ടു ജോഡി കാലുകളും മൂന്നു ജോഡി ബാഹ്യഗില്ലുകളുമുള്ള അക്സോലോട്ടലിന് ആകൃതിയിൽ ന്യൂട്ടുകളോട് (Newt) സാദൃശ്യമുണ്ട്.
ലാർവീയ ദശയിൽ തന്നെ ഇവ മുട്ടയിടാൻ തുടങ്ങുന്നു.
ജലസസ്യങ്ങളോടുചേർന്ന് ചരടുപോലെയാണ് മുട്ടകൾ കാണപ്പെടുന്നത്.
രണ്ടുമൂന്ന് ആഴ്ചകൾകൊണ്ട് മുട്ടകൾ വിരിയുന്നു.
കുഞ്ഞുങ്ങൾ മാതാപിതാക്കളെപ്പോലെ തന്നെയിരിക്കും.
കായാന്തരണ(Metamorphosis) മില്ലാത്ത ഒരു ജീവിയാണിതെന്നും ഇതിന്റെ ജീവിതചക്രം വളരെ ലഘുവായി പൂർണമാകുന്നു എന്നുമായിരുന്നു ആദ്യത്തെ വിശ്വാസം.
എന്നാൽ 1865 മുതൽ ഇവയിൽ നടത്തിയ പരീക്ഷണങ്ങളുടെ ഫലമായി പ്രായപൂർത്തിയാകുന്നതിനു മുൻപുതന്നെ ഇതിനു പൂർണമായ ലൈംഗികവളർച്ചയെത്തുന്നുവെന്ന് മനസ്സിലായി.
അക്സോലോട്ടൽ ജീവിക്കുന്ന പ്രത്യേക സാഹചര്യങ്ങൾ മാറിയാൽ ഇവ പൂർണവ്യത്യാസം പ്രാപിക്കുമെന്നും ആ അവസ്ഥയിൽ ബാഹ്യഗില്ലുകളോ വാലിലെ ചർമമോ കാണുകയില്ലെന്നും ഈ പരീക്ഷണങ്ങൾമൂലം വ്യക്തമാവുകയും ചെയ്തു.
1871-ൽ ഫ്രാൻസും പ്രഷ്യയും തമ്മിലുണ്ടായ യുദ്ധത്തിൽ പാരീസ് പിടിച്ചെടുത്തശേഷം പ്രഷ്യയിൽ തിരിച്ചു വന്നവർ തങ്ങൾ പിടിച്ചു സൂക്ഷിച്ചിരുന്ന ജലജീവികളായ അക്സോലോട്ടലുകളുടെ സ്ഥാനത്ത് ഉഭയജീവികളായ കുറെ സാലമാണ്ടറുകളെയാണ് കണ്ടത്.
പ്രതികൂല പരിതഃസ്ഥിതികളിൽ അക്സോലോട്ടലുകൾ കായാന്തരണം പ്രാപിക്കുമെന്നു മനസ്സിലാക്കാൻ വഴിതെളിച്ച ആദ്യസംഭവം ഇതായിരുന്നു.
സാഹചര്യം അനുകൂലമാണെങ്കിൽ അവ ജലജീവികളായിത്തന്നെ തുടരുമെന്നുമാത്രം.
സ്രോതസ്സുകൾ Axolotls: The Fascinating Mexican Axolotl and the Tiger Salamander Axolotls as Pets Archived 2010-12-03 at the Wayback Machine .
Axolotls Archived 2011-09-04 at the Wayback Machine .
അവലംബങ്ങൾ വീഡിയോ axolotl- little monster Mexican Axolotl കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്സോലോട്ടൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്‌ഷർ പട്ടേൽ ഇംഗ്ലീഷ് വിലാസം https://ml.wikipedia.org/wiki/Axar_Patel
അക്‌ഷർ പട്ടേൽ (ജനനം: 20 ജനുവരി 1994, ആനന്ദ്, ഗുജറാത്ത് , ഇന്ത്യ ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്.
ഒരു ഓൾറൗണ്ടറായ അദ്ദേഹം ഇടംകൈയ്യൻ ബാറ്റ്സ്മാനും, ഇടംകൈയ്യൻ സ്ലോ ബൗളറുമാണ്.
ആഭ്യന്തര ക്രിക്കറ്റിൽ ഗുജറാത്ത് ടീമിനുവേണ്ടിയും ഐ.പി.എല്ലിൽ കിങ്സ് XI പഞ്ചാബ് ടീമിനുവേണ്ടിയുമാണ് അദ്ദേഹം കളിക്കുന്നത്.
ക്രിക്കറ്റ് ലോകകപ്പ് 2015നുള്ള ഇന്ത്യൻ ടീമിലെ ഒരംഗമാണ് അദ്ദേഹം.
പുരസ്കാരങ്ങൾ ബി.സി.സി.ഐ. അണ്ടർ-19 ക്രിക്കറ്റർ ഓഫ് ദി ഇയർ - 2014.
എമേർജിങ്ങ് കളിക്കാരൻ - ഐ.പി.എൽ. 7 അവലംബം പുറത്തേക്കുള്ള കണ്ണികൾ അക്‌ഷർ പട്ടേൽ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
അക്‌ഷർ പട്ടേൽ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
അക്‌ബറിന്റെ ശവകുടീരം ഇംഗ്ലീഷ് വിലാസം https://ml.wikipedia.org/wiki/Akbar%27s_tomb Akbar's cenotaph inside the mausoleum, the true tomb as per traditions lies below it
മുഗൾ ഭരണാധികാരിയായിരുന്ന അക്‌ബറിനായി മുഗൾ വാസ്തുകലയിൽ നിർമ്മിക്കപ്പെട്ട ശവകുടീരമാണ് അക്‌ബറിന്റെ ശവകുടീരം .
1605-1613 കാലഘട്ടങ്ങളിൽ നിർമ്മിക്കപ്പെട്ട ഈ ശവകുടീരം ആഗ്രയിൽ നിന്ന് പത്ത് കിലോമീറ്റർ അകലെ സ്ഥിതി ചെയ്യുന്നു.
ഈ സ്ഥലം നൂറ്റിപത്തൊൻപത് ഏക്കറുകളിലായാണ് പരന്നു കിടക്കുന്നത്.
1605 ൽ അക്‌ബർ തന്നെയാണ് തന്റെ
കുടീരത്തിന്റെ പണി തുടങ്ങിവെച്ചത്.
പിന്നീട് എട്ട് വർഷങ്ങൾക്ക് ശേഷം അദ്ദേഹത്തിന്റെ പുത്രൻ ജഹാംഗീർ ഇതിൽ അവസാന ശിലയും വെച്ചു.
ചുവന്ന ചരൽകല്ലുകളും മാർബിളും ഉപയോഗിച്ചാണ് ഇത് നിർമ്മിച്ചിരിക്കുന്നത്.
മാർബിൾ ശകലങ്ങളിൽ കൊത്തുപണികളും സൂക്ഷ്മമായ അലങ്കാരങ്ങളും ചെയ്തിട്ടുണ്ട്.
ശവകുടീരം നിലകൊള്ളുന്ന സ്ഥലത്തിന് നൂറ്റിയഞ്ച് ചതുരശ്രമീറ്റർ വിസ്തൃതിയുണ്ട്.
കമാനാകൃതിയിലാണ് കവാടം പണിതിട്ടുള്ളത്.
മാർബിൾകൊണ്ട് നിർമ്മിച്ച നാല് മിനാരങ്ങളും ഇതിനുണ്ട്.
ചിത്രശാല അക്ബറിന്റെ ശവകുടീര സമുച്ചയത്തിലെ ഒരു അജ്ഞാത ലോഡി ശവകുടീരം മുഖപ്പ്‌ ശവകുടീരത്തിന് ചുറ്റുമുള്ള സർക്കംഫറൻഷ്യൽ ഗാലറി ഇന്റീരിയറിൽ നിന്നുള്ള സൗത്ത് ഗേറ്റിന്റെ കാഴ്ച അക്ബറിന്റെ ശവകുടീരം, സി. 1905 അകത്ത് നിന്ന് അക്ബറിന്റെ ശവകുടീര സമുച്ചയത്തിന്റെ പ്രധാന കവാടം.
അക്ബറിന്റെ യഥാർത്ഥ ശവകുടീരം, ശവകുടീരത്തിന്റെ അടിത്തട്ടിൽ.
സൗത്ത് ഗേറ്റിലെ അലങ്കരിച്ച ഫലകം അക്ബറിന്റെ ശവകുടീരത്തിന്റെ അകവശത്തെ പണി ശവകുടീരത്തിന്റെ സീലിംഗ് വിശദാംശങ്ങൾ, അക്ബറിന്റെ ശവകുടീരം, സികന്ദ്ര പ്രധാന ശ്മശാന അറയുടെ പ്രവേശന കവാടത്തിന് മുകളിലുള്ള കാലിഗ്രാഫി.
പ്രധാന ശവകുടീരത്തിന്റെ പ്രവേശന കമാനം (അകത്തെ വിശദവിവരങ്ങൾ) അവലംബം കൂടുതൽ വായനയ്ക്ക് പുറം കണ്ണികൾ അക്‌ബറിന്റെ ശവകുടീരം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ASI's page on Akbar's tomb
അക്‌ബർ ഇംഗ്ലീഷ് വിലാസം https://ml.wikipedia.org/wiki/Akbar
മുഗൾ സാമ്രാജ്യത്തിന്റെ മൂന്നാമത്തെ രാജാവാണ് ജലാലുദ്ദിൻ മുഹമ്മദ് അക്‌ബർ' (1542 ഒക്ടോബർ 15 - 1605 ഒക്ടോബർ 12 ).
മഹാനായ അക്‌ബർ എന്നും അറിയപ്പെടുന്നു.
ചക്രവർത്തി, ഹുമയൂണിന്റെ പുത്രനായിരുന്ന അക്ബർ, തന്റെ പിതാവിനെപ്പിന്തുടർന്ന് 1556 മുതൽ 1605 വരെ അദ്ദേഹം സാമ്രാജ്യം ഭരിച്ചു.
അക്ബറിനു മുൻപുള്ള ബാബർ , ഹുമയൂൺ എന്നീ ചക്രവർത്തിമാർക്ക്, യുദ്ധങ്ങൾ നടത്തി സാമ്രാജ്യം സ്ഥാപിക്കാൻ മാത്രമേ സാധിച്ചിട്ടുള്ളൂ.
എന്നാൽ സാമ്രാജ്യത്തിൽ ശക്തമായ ഒരു ഭരണക്രമം സ്ഥാപിച്ചത് അക്ബറാണ്.
അതുകൊണ്ട് മുഗൾ സാമ്രാജ്യത്തിന്റെ മഹാശിൽ‌പി എന്നാണ് അക്‌ബർ അറിയപ്പെട്ടിരുന്നത്.
അക്ബറിന്റെ കാലത്താണ് മുഗൾ സാമ്രാജ്യം അതിന്റെ പരമോന്നതിയിലെത്തിയത്.
ഷേർഷായോട് പരാജയപ്പെട്ട് പലായനം ചെയ്ത ഹുമായൂണിന്റെ പ്രവാസകാലത്താണ് അക്ബർ ജനിച്ചത്.
അബുൽഫത്ത് ജലാലുദ്ദീൻ മുഹമ്മദ് അക്ബർ എന്നായിരുന്നു പൂർണമായ പേര്.
ഹുമയൂൺ തന്റെ പുത്രന് ആദ്യം നല്കിയ പേർ ബഹറുദ്ദീൻ (മതപൌർണമി) മുഹമ്മദ് അക്ബർ എന്നായിരുന്നു.
അക്ബർ 'ജൻ' പട്ടണത്തിലെ ഒരു കൊച്ചു വീട്ടിൽ 1543 ജൂലൈ വരെ മാതാവിനോടൊത്തു താമസിച്ചു.
കന്ദഹാറിലെത്തിയ ഹുമയൂണിന് അനുജനായ അസ്ക്കാരിയുടെ ശത്രുതമൂലം, അക്ബറെ അവിടെ ഉപേക്ഷിച്ച് ഹമീദയോടൊപ്പം രക്ഷപ്പെടേണ്ടിവന്നു.
പക്ഷേ അസ്ക്കാരിയുടെ കൊട്ടാരത്തിൽ അദ്ദേഹത്തിന്റെ ഭാര്യയായ സുൽത്താനാ ബീഗത്തിന്റെ വാത്സല്യപാത്രമാവാൻ അക്ബർക്കു കഴിഞ്ഞു.
അടുത്ത കൊല്ലം അക്ബർ മുത്തച്ഛന്റെ സഹോദരിയായ ഖൽസാദ് ബീഗത്തിന്റെ സംരക്ഷണയിലായി.
അതേകൊല്ലം തന്നെ ഹുമയൂൺ പുത്രസംരക്ഷണം വീണ്ടും ഏറ്റെടുത്തു.
ഇതോടുകൂടി ബഹറുദ്ദീന്റെ പേര് 'ജലാലുദ്ദീൻ' (മതതേജസ്സ്) എന്നുമാറ്റി.
ഹുമയൂണിന് പെട്ടെന്നുണ്ടായ രോഗബാധ ശത്രുക്കൾ നല്ല ഒരവസരമായി കരുതി.
സഹോദരനായ കമ്രാൻ 1546-ൽ കാബൂൾ പിടിച്ചെടുത്ത് ജലാലുദ്ദീൻ അക്ബറെ തടവിലാക്കി; എങ്കിലും 1550-ൽ ഹുമയൂൺ പുത്രനെ വീണ്ടെടുത്തു.
ഹുമയൂൺ അപകടത്തിൽപ്പെട്ടു മരിച്ചതോടെ ജലാലുദ്ദീൻ അക്ബർ പതിനാലാമത്തെ വയസ്സിൽ (1556 ഫെബ്രുവരി 14 -ന്) ഡൽഹി ചക്രവർത്തിയായി അധികാരമേറ്റു.
ഈ സമയത്ത് കാബൂളിലെ മുഗൾ പ്രതിനിധിയും അക്ബറുടെ അർദ്ധസഹോദരനുമായിരുന്ന‍, മുഹമ്മദ് ഹക്കീം മിർസ, അക്ബറെ അംഗീകരിക്കാതെ അഫ്ഗാനിസ്താനിലെ പ്രദേശങ്ങളുടെ നിയന്ത്രണം സ്വന്തമാക്കി.
ഈ അവസരം മുതലെടുത്ത്, ഇറാനിലെ സഫവികൾ , ഷാ താഹ്മാസ്പിന്റെ കീഴിൽ 1558-ൽ കന്ദഹാർ കൈയടക്കി.
ഇതിനു ശേഷം കന്ദഹാറും തെക്കൻ അഫ്ഗാനിസ്താനും 1595 വരേക്കും സഫവികളുടെ കീഴിലായിരുന്നു.
മുഗൾ ഭരണാധികാരികളുടെ തമ്മിലടി മുതലെടുത്ത് ഉസ്ബെക്ക് നേതാവ് അബ്ദ് അള്ളാ ബിൻ ഇസ്കന്ദർ വടക്കൻ അഫ്ഗാനിസ്താനും ബദാഖ്‌ശാനും 1568-ൽ കൈയടക്കി .
പതിനാലാമത്തെ വയസ്സിലാണ്‌ അക്ബർ ചക്രവർത്തിയായി സ്ഥാനമേറ്റത്.
തന്റെ ചക്രവർത്തിപദം അന്വർഥമാക്കുന്നതിന് അക്ബറിന് ഒരു പുതിയ സാമ്രാജ്യം കെട്ടിപ്പടുക്കേണ്ടിയിരുന്നു.
ഇന്ത്യയിലെ ഒരൊറ്റ പ്രദേശമോ നാടുവാഴിയോ അക്ബറെ അംഗീകരിക്കുവാൻ ആദ്യം കൂട്ടാക്കിയില്ല.
തന്മൂലം അക്ബർക്ക് ഏതാണ്ട് ജീവിതകാലം മുഴുവൻ തന്നെ യുദ്ധത്തിലേർപ്പെടേണ്ടിവന്നു.
അക്ബർക്ക് ആദ്യം നേരിടേണ്ടിവന്നത് ആദിർഷാ സൂറിന്റെ മന്ത്രിയായിരുന്ന ഹിമുവിനെ ആയിരുന്നു.
ആഗ്രയും ഡൽഹിയും പിടിച്ചെടുത്ത് ഹിമു ഇതിനകം തന്നെ 'വിക്രമാദിത്യൻ' (വിക്രംജിത്) എന്ന പേര് സ്വീകരിച്ചിരുന്നു.
ബൈരം ഖാനോടൊത്ത് അക്ബർ ശത്രുസങ്കേതത്തിലെത്തുകയും 1556 നവംബർ 5-ന് നടന്ന രണ്ടാം പാനിപ്പത്ത് യുദ്ധത്തിൽ ശത്രുവിനെ വധിക്കുകയും ചെയ്തു.
ഡൽഹിയും ആഗ്രയും അതോടെ അക്ബർക്കു അധീനമായി.
മാൻകോട്ടിൽ എതിർത്തുനിന്ന സിക്കന്തർസൂറും അക്ബർക്കു കീഴടങ്ങി (1557).
മാൻകോട്ടുവച്ചുതന്നെ അക്ബർ 15-ാം വയസ്സിൽ പിതൃസഹോദരന്റെ പുത്രിയെ വിവാഹം ചെയ്തു.
ഈ കാലത്താണ്, അക്ബറിന്റെ വിദ്യാഭ്യാസത്തിനു വേണ്ടി മീർ അബ്ദുൽ ലത്തീഫ് എന്ന പേർഷ്യൻ പണ്ഡിതൻ നിയമിതനായത്. 'സർവരോടും സഹിഷ്ണുത' ( സുൽഹ്-ഇ-കുൽ ) എന്ന നൂതനാശയം അക്ബറിൽ പകർന്നത് ഈ ഗുരുനാഥനായിരുന്നു.
സകല മതങ്ങളുടെയും അടിസ്ഥാനപ്രമാണം ഒന്നു തന്നെയെന്നും അക്ബർ, ലത്തീഫിൽ നിന്നും ഗ്രഹിച്ചു.
വായനയിൽ വിമുഖത കാണിച്ചെങ്കിലും വ്യായാമം, നായാട്ട്, പക്ഷിനിരീക്ഷണം, മൃഗസംരക്ഷണം മുതലായവയിൽ അക്ബർ പ്രാവീണ്യം നേടി.
വേദാന്തഗ്രന്ഥങ്ങൾ വായിച്ചു കേൾക്കുന്നതിൽ അക്ബർ തത്പരനായിരുന്നു.
ബൈരംഖാന്റെ സ്വാധീനത 1560 വരെ നിലനിന്നു.
ഇതിനിടയ്ക്കു ഗ്വാളിയർ, അജ്മീർ, ജാൻപൂർ എന്നീ പ്രദേശങ്ങൾ അക്ബർ അധീനമാക്കി.
അക്ബറിന്റെ രാഷ്ട്രീയ ജീവിതം കരുപിടിപ്പിക്കുന്നതിൽ ബൈരംഖാൻ പ്രധാന പങ്കു വഹിച്ചിട്ടുണ്ടെങ്കിലും അദ്ദേഹത്തിന്റെ സ്വേച്ഛാധികാരമോഹത്തിൽ അക്ബർ അസന്തുഷ്ടനായിരുന്നു.
1560-ൽ ബൈരംഖാനെ തീർഥാടനത്തിനായി മെക്കയിലേക്കു യാത്രയാക്കി.
ബൈരംഖാന്റെ പുത്രനായ അബ്ദുർറഹിമിന് പിതാവിന്റെ ഔദ്യോഗിക പദവി നല്കി അക്ബർ ബഹുമാനിച്ചു.
ബൈറം ഖാനിൽ നിന്നും മറ്റു സ്വന്തക്കാരിൽ നിന്നും ഭരണം സ്വതന്ത്രമായി ഏറ്റെടുത്ത അക്ബർ‍ സൂരികൾക്കും അഫ്ഘാനികൾക്കും അയൽ‌രാജ്യങ്ങളായ മാൾ‌വ ഗോണ്ട്വാന എന്നിവക്കെതിരെ സൈനികാക്രമണങ്ങൾ നടത്തി.
അക്ബറിന്റെ ഒരു വലിയ വിജയം 1561-ൽ മാൾവ കീഴടക്കിയതാണ്.
യുദ്ധത്തടവുകാരെ അടിമകളാക്കുന്നതിനെ ഇദ്ദേഹം കർശനമായി തടഞ്ഞത് ഈ യുദ്ധത്തോടെയാണ്.
മാത്രമല്ല തീർഥാടകരിൽ ചുമത്തിയിരുന്ന നികുതിയും അതേത്തുടർന്ന് 'ജസിയ' എന്ന നികുതിയും അക്ബർ അവസാനിപ്പിച്ചു.
അക്കൊല്ലം തന്നെ ജയ്പൂർ രാജാവായ രാജാ ബിഹാരിമല്ലന്റെ പുത്രിയെ അക്ബർ വിവാഹം ചെയ്തു.
ജഹാംഗീറിന്റെ മാതാവായ ഈ സ്ത്രീ മറിയം സമാനി എന്ന പേരിൽ ഇസ്ളാംമതം സ്വീകരിച്ചു.
ഇതേ കാലഘട്ടത്തിലാണ് പ്രസിദ്ധ ഗായകനായ താൻസനെ ചക്രവർത്തി കണ്ടെത്തിയത്.
ഉസ്ബെകുകളും തന്റെ അർദ്ധസഹോദരനായ മിർസാ ഹകീമും ചേർന്ന് നടത്തിയ അട്ടിമറിശ്രമങ്ങളെ പരാജയപ്പെടുത്തിയ അക്ബർ 1568-ൽ സിസോദിയയുടെ തലസ്ഥാനമായ ചിത്തോഡും, 1569-ൽ രാന്തംദോഡും കീഴടക്കി .
ആഗ്ര കോട്ട - 1565-ൽ അക്ബർ ആണ് ഈ കോട്ട പണിയിച്ചത്
സാമ്രാജ്യവിപുലീകരണമാണ് രാജധർമമെന്ന വിശ്വാസത്തെ അക്ബർ തികച്ചും മാനിച്ചു.
ഭാത്ത് രാജ്യവും തുടർന്ന് ഗോണ്ട്വാനയും (ഇന്നത്തെ മധ്യപ്രദേശിന്റെ വടക്കൻ പ്രദേശങ്ങൾ) ഇദ്ദേഹം കീഴടക്കി.
ഒരു വമ്പിച്ച യുദ്ധത്തിൽ രാജവീരനാരായണനും രാജമാതാവായ റാണി ദുർഗാവതിയും കൊല്ലപ്പെട്ടു.
ഇദ്ദേഹത്തിന്റെ ഏകാധിപത്യത്തിൽ പ്രതിഷേധിച്ച് ഉസ്ബെഗ് വംശജർ നടത്തിയ ലഹളയായിരുന്നു 1565-ൽ ആഗ്രാകോട്ടയുടെ പണി ആരംഭിക്കുവാൻ പ്രചോദനമായത്.
മണിക്പൂർ യുദ്ധത്തിൽ ഈ ലഹളയ്ക്കൊരുങ്ങിയവരെ തീർത്തും നശിപ്പിക്കുവാൻ അക്ബർക്കു കഴിഞ്ഞു.
സുശക്തമായ ഭരണസംവിധാനത്തിന് പ്രബലമായ കോട്ടകൾ നേടിയെടുക്കേണ്ടത് ആവശ്യമാണെന്ന് അക്ബർ ചക്രവർത്തിക്കു ബോധ്യമായി.
ആദ്യത്തെ സംരംഭം മേവാറിന്റെ തലസ്ഥാനമായ ചിത്തോർകോട്ട പിടിക്കുകയായിരുന്നു.
മേവാർറാണാ ഉദയസിംഹൻ മുഗൾസേനയുടെ ആഗമനത്തോടെ പലായനം ചെയ്തു.
എങ്കിലും രാജമല്ലന്റെ നേതൃത്വത്തിൽ മേവാറിനെ രക്ഷിക്കാൻ രജപുത്രർ തയ്യാറായി.
ഒരു സമരത്തിനുശേഷം 1568 ഫെ.
2-ന് ചിത്തോർ കീഴടക്കി.
അക്ബർ കോട്ടയിൽ പ്രവേശിച്ചപ്പോൾ കണ്ടത് രജപുത്രസ്ത്രീകൾ സതി അനുഷ്ഠിച്ച ചിതയുടെ അവശിഷ്ടങ്ങളാണ്.
രജപുത്രരുടെ സ്വരാജ്യസ്നേഹത്തിൽ ആദരവുതോന്നിയ ചക്രവർത്തി, ജയമല്ലന്റെയും പുത്രന്റെയും പ്രതിമകൾ കോട്ടയിൽ സ്ഥാപിച്ചു.
ചിത്തോറിന്റെ പതനത്തിനുശേഷം 1569-ൽ അക്ബർ രൺഥംഭോർ കോട്ടയും കലിഞ്ജാർ കോട്ടയും കീഴടക്കി.
ഈ കാലത്ത് അനപത്യതാദുഃഖം അക്ബറെ വ്യാകുലപ്പെടുത്തിയിരുന്നു.
സന്താനലാഭത്തിനുവേണ്ടി ഇദ്ദേഹം സിക്രിയിലെ ഷെയ്ക്കു സലിം എന്ന യോഗിവര്യനെ കണ്ടെത്തി.
മൂത്ത പുത്രനായ സലിം ജനിച്ചത് (1569) ഷെയ്ക്കിന്റെ അനുഗ്രഹം മൂലമാണെന്ന് അക്ബർ വിശ്വസിച്ചു.
അടുത്തകൊല്ലം ബിക്കാനീറിലേയും ജെയ്സാൽമറിലേയും രാജകുമാരിമാരെ അക്ബർ വിവാഹം കഴിച്ചു.
ചക്രവർത്തിയുടെ രണ്ടാമത്തെ പുത്രനായ മുറാദ് ജനിച്ചതും ഈ വർഷം തന്നെയാണ്.
ഫത്തേപ്പൂർ സിക്രി സ്ഥാപിച്ചത് ചക്രവർത്തിക്കു ഷെയ്ക്കിനോടുള്ള ഭക്തിയുടെ പ്രതീകമായിട്ടായിരുന്നു.